Krattemusmett

Krattemusmett (Stipiturus malachurus) er en art i slekten Stipiturus (emusmetter) som inngår i alvesmettfamilien (Maluridae) og tilhører gruppen av sangfugler (Passeri), som er spurvefugler (Passeriformes). Arten er endemisk for kyststrøk i det sørvestre og sørøstre Australia og overlever i kraft av åtte underarter.

 Beskrivelse 
Emusmettene er de minste av alvesmettene. Krattemusmetten blir cirka  og veier typisk . Kroppen er svært liten, men stjerten er tilnærmet dobbelt som lang som kroppen, og halefjære er bare løslig knyttet til hverandre. Hannen (nominatformen) har ei slående vakker fjærdrakt, med kongeblått i strupen og ved øyene og rustrød til rustoransje bukside med en hvit flekk underst. Krona og oversiden har mørke spetter på rustbrun bakgrunn, mens den lange stjerten har koksgrå fjær med lysere grå sider. Hunnen mangler den blå strupen og er mer spettet på oversiden. De forskjellige underartene varierer for det meste kun i intensitst i utfargingen og litt i størrelse.

Arten er en standfugl som trives i områder med kystlynghei , sump, klitter, sivområder (Gahnia) o.l. De eter for det meste insekter, som de søker opp gjennom sitte hoppende gangelag på bakken. Arten hekker kooperativt i perioden august–januar.

 Inndeling og utbredelse 
Inndelingen følger HBW Alive og er i henhold til Rowley & Russell (2017). Norske navn på artene følger Norsk navnekomité for fugl og er i henhold til Syvertsen et al. (2008). Norske navn i parentes er ikke offisielle navn, men kun en foreløpig beskrivelse på en art som ikke har blitt offisielt navngitt enda.

 Passeriformes, spurvefugler
 Passeri, sangfugler
 Meliphagoidea
 Maluridae, alvesmettfamilien
 Malurinae, alvesmetter
 Sipodotus
 Clytomyias
 Chenorhamphus
 Malurus, (egentlige alvesmetter)
 Stipiturus, (emusmetter)
 S. malachurus, krattemusmett
 S. m. hartogi, Dirk Hartog-øya utenfor Vest-Australia
 S. m. westernensis, det sørvestre Vest-Australia
 S. m. parimeda, det sørlige Eyre Peninsula i Sør-Australia
 S. m. halmaturinus, Kenguruøya utenfor det sørvestere Sør-Australia
 S. m. intermedius, Mount Lofty Ranges i det sørvestre Sør-Australia
 S. m. malachurus (nominatformen), kysten langs Sørøst-Queensland, fra Noosa og sørover (øst av Dividing Range) til Otway Range i det sørøstre Victoria
 S. m. polionotum, det sørøstre Sør-Australia og det sørvestre Victoria
 S. m. littleri, Tasmania
 S. mallee, brunkroneemusmett
 S. ruficeps, rustkroneemusmett

 Referanser 
Rowley, I. & Russell, E. (2017). Southern Emu-wren (Stipiturus malachurus). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (retrieved from http://www.hbw.com/node/59768 on 18 September 2017).

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-08-07

 Eksterne lenker 


Kategori:Spurvefugler
Kategori:Australias endemiske fugler
Kategori:Dyr formelt beskrevet av George Shaw
Kategori:Fugler formelt beskrevet i 1789